Olvasás 3. osztály

Búth Emília: Megy a gőzös

Készítette: Kovácsné Nagy Katalin

1. A vers bemutatása. Megfigyelés: milyen a vers hangulata?

2. Beszélgetés: hová utaztál már? Milyen közlekedési eszközzel utaztál?

3. Szómagyarázat, foglalkozások a vasútnál: bakterház, sorompó, hordár, kalauz, masiniszta

4. Gyűjts mozgásokat! (ringatózik, ring)

Gyűjts hangokat! (böfög, zakatol, dübörög, sípol, zökken)

Milyen látvány jelenik meg előtted? (feketeség, dereng)

5. Alakítsunk kisebb csoportokban vagonokat, mozdonyt! Indulhat a vonat. (olvasom a verset, eszerint haladnak)

6. Gyűjtsünk rímelő szópárokat! (páros rím)

7. Más hasonló gyermekverseket is lehet ritmizálni, megtanulni. Néhány példa:

Weöres Sándor: Kocsi és vonat

Jön a kocsi, fut a kocsi:
Patkó-dobogás.
Jön a vonat, fut a vonat:
Zúgó robogás.
Vajon hova fut a kocsi?
Három falun át!
Vajon hova fut a vonat?
Völgyön, hegyen át!

Zim-zim, megy a gép, megy a gép,
Fut a sínen a kerék,
Forog a kerék.
Zum, zum, nagy az út, nagy az út,
Fekete az alagút,
A masina fut.

Illyés Gyula: Mozdony

S-sz, beh
sok súly!
Meg se
mozdul!
Friss sze-
net, ha
bekapok:
messze,
messze
szaladok,
szaladok...

Ziki-zaka zakatol,
ez a vonat valahol.
Én vagyok a vasutas,
Te meg legyél az utas!

Weöres Sándor: Haragosi

Fut, robog a kicsi kocsi,
rajta ül a Haragosi,
din don diridongó.
Ha kiborul az a kocsi,
Leröpül a Haragosi,
din don diridongó.

Fut a havon a fakutya,
vele fut a retyerutya,
din don diridongó.
Ha kiborul a fakutya,
Lepotyog a retyerutya,
din don diridongó.

Kiss Benedek: Vonatozó

Zaka-Zaka-Zakariás! zakatolás! bakfütty!
Zaka-Zaka-Zakariás! zakatolás! bakfütty!

Legelőn a nyomán
bika fut, tehenek
kormos, bojtos
fekete- serege!

Zaka-Zaka-Zakariás! zakatolás! bakfütty!
Zaka-Zaka-Zakariás! zakatolás! bakfütty!

De hiszen a nyomán
mozdony, pöttöm
csattog a vagonok
kereke: serege!

Zaka-Zaka-Zakariás! zakatolás! bakfütty!
Zaka-Zaka-Zakariás! zakatolás! bakfütty!

De hisz egy a nyomán
asszony, gyerekek
suhogó csipegő
a haja, csapata!

Zaka-Zaka-Zakariás! zakatolás! bakfütty!
Zaka-Zaka-Zakariás! zakatolás! bakfütty!
\*